CELEX: 52012DP0078
Language: da
Date: 2012-03-14 00:00:00
Title: Mandat for det særlige udvalg om organiseret kriminalitet, korruption og hvidvaskning i Den Europæiske Union Europa-Parlamentets afgørelse af 14. marts 2012 om nedsættelse af et særligt udvalg om organiseret kriminalitet, korruption og hvidvaskning af penge dettes beføjelser, medlemstal og funktionsperiode

31.8.2013   
            
            
               DA
            
            
               Den Europæiske Unions Tidende
            
            
               CE 251/120
            
         Onsdag den 14. marts 2012Mandat for det særlige udvalg om organiseret kriminalitet, korruption og hvidvaskning i Den Europæiske Union
   P7_TA(2012)0078
   Europa-Parlamentets afgørelse af 14. marts 2012 om nedsættelse af et særligt udvalg om organiseret kriminalitet, korruption og hvidvaskning af penge dettes beføjelser, medlemstal og funktionsperiode
   2013/C 251 E/26
   
      Europa-Parlamentet,
   
               —
            
            
               der henviser til Formandskonferencens afgørelse af 16. februar 2012 om forslag om nedsættelse af et særligt udvalg om organiseret kriminalitet, korruption og hvidvaskning af penge og fastsættelse af dettes beføjelser, medlemstal og funktionsperiode,
            
         
               —
            
            
               der henviser til sin beslutning af 25. oktober 2011 om organiseret kriminalitet i Den Europæiske Union (1), hvori det meddeler sin hensigt om at nedsætte et særligt udvalg,
            
         
               —
            
            
               der henviser til sin beslutning af 15. september 2011 om EU's bestræbelser med hensyn til bekæmpelse af korruption (2),
            
         
               —
            
            
               der henviser til forretningsordenens artikel 184,
            
         
               1.
            
            
               beslutter, at nedsætte et særligt udvalg om organiseret kriminalitet, korruption og hvidvaskning af penge, som får til opgave at:
               
                           a)
                        
                        
                           undersøge og vurdere udbredelsen af organiseret kriminalitet, korruption og hvidvaskning af penge og betydningen heraf for Unionen og dennes medlemsstater samt fremsætte forslag om passende foranstaltninger, der kan sætte Unionen i stand til at forhindre og imødegå disse trusler, herunder på international, europæisk og nationalt niveau,
                        
                     
                           b)
                        
                        
                           undersøge og vurdere den nuværende gennemførelse af Unionens lovgivning om organiseret kriminalitet, korruption og hvidvaskning af penge samt relaterede politikker for at sikre, at EU-lovgivningen og EU’s politikker er baseret på fakta og understøttes af de bedste tilgængelige trusselsvurderinger, og desuden overvåge disses kompatibilitet med de grundlæggende rettigheder i overensstemmelse med EU-traktatens artikel 2 og 6, navnlig de rettigheder, der er fastsat i Den Europæiske Unions charter om grundlæggende rettigheder, og de principper, der ligger til grund for Unionens optræden udadtil, navnlig de, der omhandles i traktatens artikel 21,
                        
                     
                           c)
                        
                        
                           undersøge og udøve kontrol med gennemførelsen af den rolle og de aktiviteter, som udføres af de af Unionens agenturer for indre anliggender (såsom Europol, Den Stående Komité for den Indre Sikkerhed (COSI) og Eurojust), som arbejder med spørgsmål i forbindelse med organiseret kriminalitet, korruption og hvidvaskning af penge, og sikkerhedspolitikker i forbindelse hermed,
                        
                     
                           d)
                        
                        
                           tage fat på de spørgsmål, der rejses i dets beslutning af 25. oktober 2011 om organiseret kriminalitet i Den Europæiske Union, navnlig punkt 15 (3), og i dets beslutning af 15. september 2011 om EU’s bestræbelser med hensyn til bekæmpelse af korruption,
                        
                     
                           e)
                        
                        
                           arbejde med henblik herpå at etablere de nødvendige kontakter, aflægge besøg og afholde høringer med deltagelse af EU's institutioner og internationale, europæiske og nationale institutioner, medlemsstaternes og tredjelandes nationale parlamenter og regeringer, repræsentanter for det videnskabelige samfund, erhvervslivet og civilsamfundet samt aktører på græsrodsplan, organisationer for ofre, embedsfolk, der deltager i den daglige bekæmpelse af organiseret kriminalitet, korruption og hvidvaskning af penge, såsom retshåndhævende myndigheder, dommere og undersøgelsesdommere, samt civilsamfundsaktører, som fremmer lovlighedskulturen i vanskelige områder;
                        
                     
         
               2.
            
            
               vedtager, at det særlige udvalg skal kunne fremsætte henstillinger vedrørende de foranstaltninger og initiativer, som skal gennemføres, i nært samarbejde med de stående udvalg, uden at det berører disse udvalgs beføjelser i forbindelse med vedtagelse, opfølgning og gennemførelse af Unionens lovgivning;
            
         
               3.
            
            
               vedtager, at det særlige udvalg skal bestå af 45 medlemmer;
            
         
               4.
            
            
               vedtager, at det særlige udvalgs funktionsperiode er på tolv måneder fra 1. april 2012, og at mandatet kan forlænges; vedtager endvidere, at udvalget forelægger en midtvejsrapport og en endelig rapport for Parlamentet, som skal indeholde henstillinger vedrørende de foranstaltninger eller initiativer, der skal iværksættes.
            
         
      (1)  Vedtagne tekster, P7_TA(2011)0459.
   
      (2)  Vedtagne tekster, P7_TA(2011)0388.
   
      (3)  Stykket lyder således: "15. vil inden for tre måneder efter vedtagelsen af denne beslutning nedsætte et særligt udvalg om udbredelsen af kriminelle organisationer, herunder mafiaer, der opererer på tværs af grænserne, som bl.a. skal have til formål at foretage en tilbundsgående undersøgelse af fænomenets omfang og negative sociale og økonomiske konsekvenser i hele EU, herunder spørgsmålet om kriminelle organisationers og mafiaers ulovlige tilegnelse af offentlige midler og infiltration af den offentlige sektor samt af den lovlige økonomi og finanssektor, medens et andet mål vil være at identificere en række lovgivningsmæssige foranstaltninger til imødegåelse af denne konkrete og anerkendte trussel mod Den Europæiske Union og dennes borgere; opfordrer derfor til, at Formandskonferencen forelægger et forslag i henhold til forretningsordenens artikel 184;"